**দোদি লুকেবাকিও এনগন্দোলি** (ফরাসি: Dodi Lukebakio; জন্ম: ২৪ সেপ্টেম্বর ১৯৯৭; **দোদি লুকেবাকিও** নামে সুপরিচিত) হলেন একজন গণতান্ত্রিক কঙ্গোলীয়-বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব হের্টা এবং বেলজিয়াম জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন।

২০১৭ সালে, লুকেবাকিও বেলজিয়াম অনূর্ধ্ব-২১ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ২ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২০ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।

প্রারম্ভিক জীবন
---------------

দোদি লুকেবাকিও এনগন্দোলি ১৯৯৭ সালের ২৪শে সেপ্টেম্বর তারিখে বেলজিয়ামের আসেতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

লুকেবাকিও বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১৭ সালে তিনি বেলজিয়াম অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ২ বছরে ১৭ ম্যাচে অংশগ্রহণ করে ৪টি গোল করেছেন।

২০১৬ সালের ৪ঠা অক্টোবর তারিখে, ১৯ বছর ও ১০ দিন বয়সে, লুকেবাকিও কেনিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে গণতান্ত্রিক কঙ্গো প্রজাতন্ত্রের হয়ে অভিষেক করেছিলেন, এটিই ছিল গণতান্ত্রিক কঙ্গো প্রজাতন্ত্রের জার্সি গায়ে তার একমাত্র ম্যাচ। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি কেনিয়া ১–০ গোলের ব্যবধানে জয়লাভ করেছিল। অতঃপর ২০২০ সালের ১১ই নভেম্বর তারিখে, ২৩ বছর, ১ মাস ও ১৮ দিন বয়সে, বাম পায়ে ফুটবল খেলায় পারদর্শী তিনি সুইজারল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৯ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি বেলজিয়াম ২–১ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে লুকেবাকিও সর্বমোট ১ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*১৫ অক্টোবর ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| গণতান্ত্রিক কঙ্গো প্রজাতন্ত্র | ২০১৬ | ১ | ০ |
| বেলজিয়াম | ২০২০ | ১ | ০ |
| ২০২১ | ৩ | ০ |
| ২০২২ | ১ | ০ |
| সর্বমোট | ৫ | ০ |

তথ্যসূত্র
---------

1. ↑  "Congo DR - Kenya 0:1 (Friendlies 2016, October)"। *worldfootball.net*। সংগ্রহের তারিখ ১৫ অক্টোবর ২০২২।
2. ↑  Strack-Zimmermann, Benjamin। "DR Congo vs. Kenya"। *www.national-football-teams.com*। সংগ্রহের তারিখ ১৫ অক্টোবর ২০২২।
3. ↑  "Belgium vs. Switzerland - 11 November 2020 - Soccerway"। *int.soccerway.com*। সংগ্রহের তারিখ ১৫ অক্টোবর ২০২২।
4. ↑  "Belgium - Switzerland 2:1 (Friendlies 2020, November)"। *worldfootball.net*। সংগ্রহের তারিখ ১৫ অক্টোবর ২০২২।
5. ↑  "Belgium - Switzerland, Nov 11, 2020 - International Friendlies - Match sheet"। *www.transfermarkt.com*। সংগ্রহের তারিখ ১৫ অক্টোবর ২০২২।
6. ↑  Strack-Zimmermann, Benjamin। "Belgium vs. Switzerland"। *www.national-football-teams.com*। সংগ্রহের তারিখ ১৫ অক্টোবর ২০২২।

বহিঃসংযোগ
---------


উইকিমিডিয়া কমন্সে **দোদি লুকেবাকিও** সংক্রান্ত মিডিয়া রয়েছে।

* দোদি লুকেবাকিও – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে দোদি লুকেবাকিও (ইংরেজি) উইকিউপাত্তে এটি সম্পাদনা করুন
* সকারবেসে দোদি লুকেবাকিও (ইংরেজি) উইকিউপাত্তে এটি সম্পাদনা করুন
* বিডিফুটবলে দোদি লুকেবাকিও (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে দোদি লুকেবাকিও (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে দোদি লুকেবাকিও (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে দোদি লুকেবাকিও (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে দোদি লুকেবাকিও (ইংরেজি) উইকিউপাত্তে এটি সম্পাদনা করুন